הוגו אלמיידה

הוגו מיגל פריירה דה אלמיידה (בפורטוגזית: Hugo Miguel Pereira de Almeida; נולד ב-23 במאי 1984 בפיגיירה-דה-פוז, פורטוגל) הוא כדורגלן עבר פורטוגלי ששיחק בעמדת החלוץ.

קריירה 
אלמיידה הצטרף לקבוצת הנוער של פורטו בשנת 2000, את הופעת הבכורה שלו במדי הקבוצה הבוגרת ערך ב-21 בספטמבר 2003 בניצחון הבייתי על בנפיקה ליסבון, כאשר שותף בשלוש הדקות האחרונות. אך לאחר שלא הצליח להשתלב בהרכב הקבוצה, יצא אלמיידה לשחק בהשאלה באוניאו דשפורטיבה דה לייריה ובקבוצת בואבישטה.

בעונת 2005/2006 חזר אלמיידה לפורטו והפך לבורג חשוב בקבוצה, ואף זכה איתה באליפות פורטוגל. באותה העונה הוא אף כבש במסגרת ליגת האלופות שער מרהיב בבעיטה חופשית מטווח של 35 מטרים, בהפסד קבוצתו לאינטר מילאנו באצטדיון הסן סירו.

בעונת 2006/2007 עבר אלמיידה בהשאלה לקבוצת ורדר ברמן, וכבש 10 שערים ב-41 משחקים בכל המסגרות באותה העונה. באוגוסט 2007, עם הצטרפות החלוצים אדגר ברונו דה סילבה וארנסטו פאריאס לפורטו, החליט אלמיידה לקבל את הצעתה של ורדר ברמן להצטרף לשורותיה באופן קבוע, וחתם על חוזה לארבע שנים תמורת כ-4 מיליון אירו. עם עזיבתו של מירוסלב קלוזה, קיבל אלמיידה את הזדמנותו להפוך לשחקן הרכב. ב-12 המשחקים הראשונים של העונה הוא כבש 7 שערים, ואת העונה הוא סיים עם 16 שערים. שני בקבוצתו רק לדייגו אשר כבש באותה העונה 17 שערים.

את הופעת הבכורה שלו בנבחרת פורטוגל ערך אלמיידה נגד אזרבייג'ן במסגרת מוקדמות יורו 2008 ואף כבש באותו המשחק. גם במשחקו השני בנבחרת כבש, בניצחון 1-0 על ארמניה. מאוחר יותר התברר כי שערים אלו היו חיוניים להעפלתה של פורטוגל לטורניר.

בדצמבר 2010 חתם על חוזה לשחק 3 שנים בקבוצת בשיקטאש הטורקית. ב-7 באוקטובר 2014 חתם בצ'זנה האיטלקית, לאחר מאבקים עם הקבוצה חתם בינואר 2015 בקובאן קרסנודאר הרוסית. ב-9 ביולי 2015 חתם באנז'י מחצ'קלה העולה החדשה לליגת הרוסית. ב-13 בינואר עזב את אנז'י כשחקן חופשי. ב-16 בינואר חתם לשנה וחצי בהנובר 96. ב-18 ביולי 2016 חתם בא.א.ק. אתונה. ב-30 באוגוסט 2017 חתם אלמיידה בהיידוק ספליט שם שיחק עד תום העונה. לאחר מכן חתם באקדמיקה דה קוימברה שם שיחק עד לפרישתו ממשחק פעיל בפברואר 2020.

קישורים חיצוניים

ערכים שבהם תבנית אתר רשמי אינה מתאימה להוספה אוטומטית
כדורגלנים פורטוגזים
חלוצי כדורגל פורטוגזים
כדורגלני פורטו
כדורגלני אוניאו דשפורטיבה דה לייריה
כדורגלני בואבישטה
כדורגלני ורדר ברמן
כדורגלני בשיקטש
כדורגלני צ'זנה
כדורגלני קובאן קרסנודאר
כדורגלני אנז'י מחצ'קלה
כדורגלני הנובר 96
כדורגלני א.א.ק. אתונה
כדורגלני היידוק ספליט
כדורגלני אקדמיקה דה קוימברה
כדורגלני נבחרת פורטוגל
כדורגלנים באולימפיאדת אתונה (2004)
כדורגלני יורו 2008
כדורגלני מונדיאל 2010
כדורגלני יורו 2012
כדורגלני מונדיאל 2014
ספורטאים פורטוגזים בגרמניה
ספורטאים פורטוגזים בטורקיה
ספורטאים פורטוגזים באיטליה
ספורטאים זרים ברוסיה
ספורטאים פורטוגזים ביוון
ספורטאים זרים בקרואטיה
פורטוגזים שנולדו ב-1984